google/wiki40b huggingface dataset:
Wolf Erlbruch

Arbeid

Erlbruch studerte grafikk og design med hovedvekt på tegning ved Folkwang-Hochschule für Gestaltung i Essen fra 1967. I 1974 begynte han som illustratør i reklamebransjen. Erlbruch tegnet med stor suksess for internasjonale magasiner og ble hedret flere ganger av Art Directors Club i New York.  På 1980-tallet begynte Erlbruch å tegne til og etterhvert skrive barnebøker. Hans første bildebok, Der Adler, der nicht fliegen wollte, kom i 1985. I 1990 fikk Erlbruch stillingen som professor i illustrasjon ved Fachhochschule Düsseldorf. Fra 1997 har han vært professor innen fagkretsen arkitektur, design og kunst ved Bergischen Universität Gesamthochschule Wuppertal.
Erlbruchs bøker rommer både enkle historier, som i Den lille muldvarpen som ville vite hvem som hadde bæsjet på hodet hans, såvel som eksistensielle temaer som i Am Anfang («I begynnelsen»)  og «Det store spørsmålet». Det er likevel først og fremst bildene som fanger leserens oppmerksomhet. Erlbruch kombinerer morsomme dyr og karikerte figurer i en klassisk bildeboktradisjon med postmoderne estetikk og et mesterlig, grafisk håndverk. Streken er sikker og uanstrengt og bildekomposisjonene slående. Illustrasjonene er ofte utført i collageteknikk.
Wolf Erlbruchs bøker har blitt oversatt til en rekke språk over hele verden, og han har nådd både barn og voksne med sin fantasifulle og sofistikerte, men samtidig publikumsvennlige stil. Våren 2006 mottok Wolf Erlbruch H.C. Andersen-medaljen, «barnelitteraturens nobelpris», for illustrasjonskunsten sin. 
Wolf Erlbruch bor med familien sin i Wuppertal.
Svømming under Asialekene 2014

Svømming under Asialekene 2014. Svømming var en av sportene under de 17. Asialekene som ble arrangert i Incheon i Sør-Korea. Det var syttende gangen som svømming var med på programmet i asialekene. Konkurransene ble avviklet i perioden 21. til 26. september 2014. Det var i alt trettiåtte øvelser, nitten for menn og nitten for kvinner. Det var 322 utøvere fra trettifire nasjoner som deltok. Kina ble beste nasjon med tjueto gullmedaljer foran Japan med tolv.
Asimutodden

Asimutodden er en liten odde på østsiden av det norske bilandet Peter I Øy i Antarktis. Odden ligger 1,5 kilometer nord for Michajlovodden på den sørlige delen av von Bellingshausenkysten.
Odden har fått sitt navn etter å ha blitt brukt som referansepunkt for asimutmålinger fra Michajlovodden.
Universalledd

Et universalledd, kryssledd eller kardangledd er et ledd mellom to aksler som tillater disse å ha noe avvikende akser. Universalledd er som oftest brukt for å overføre dreiemoment og er allment kjent fra for eksempel mellomaksel i en bakhjulsdreven bil.

Historie

Grunnkontruksjonen i et universalledd var kjent for kineserne for mer enn 2000 år siden. En tidlig forgjenger til et universalledd kan finnes i den gamle greske ballista. Den første som er kjent for å ha foreslått bruk av universsalledd til kraftoverføring var den italienske matematikeren Gerolamo Cardano i 1545. Det er imidlertid uklart om han fremstilte noe fungerende eksempel på et universalledd. Christopher Polhem gjenoppfant løsningen og den fikk derfor i enkelte kretser navnet Polhem ledd. I Europa brukes også ofte betegnelsen kardangledd, kardang eller kardangaksel. Robert Hooke fremstilte et fungerende eksemplar i 1676, noe som førte til betegnelsen Hooks ledd. Til slutt ble det den amerikanske bilfabrikanten Henry Ford som ga leddet betegnelsen universalledd.

Dobbelt universalledd

Et arrangement som omtales som et dobbelt universalledd kan nær utjevne den noe rykkvise overføringen. En setter opp en inngående aksel, et universalledd, en mellomaksel, et nytt universalledd og utgående aksel. Dersom de to universalleddene er forskjøvet med en vinkel, vanligvis  45°, og inn- og utgående aksel er parallelle, vil hastighetsvariasjonene nær utlignes. Dette oppsettet er vanlig på biler med bakhjulsdrift. For å redusere friksjonen i et universalledd som skal overføre større momentlaster er det vanlig å utstyre tappene i krysset med engangssmurte kule- eller rullelager.
I praksis er det umulig med universalledd å oppnå helt jevn gange. I alle drifttilfeller vil vinkelhastigheten til mellomakselen være overlagret en sinussvingning, noe som gir opphav til vibrasjoner og tendenser til utmatting. For å minimere disse ulempene søker en å benytte en lett utførelse av mellomakselen og å holde vinkelforskjellene på et minimum.
En nyere oppfinnelse, Thompson kobling er en videreføring av prinsippene ved et dobbelt universalledd. Leddet inneholder ikke glidende elementer for overføring av krefter og er i stand til å overføre dreimoment både ved aksiell og radiell last med lave friksjonstap.

Homokinetiske ledd

En annen måte å redusere den rykkvise bevegelsen på er å benytte et homokinetisk ledd («homo»=«lik», «kinetisk»=«bevegelse»). Et homokinetisk ledd er en videreutvikling av et universalledd, se figur. Et homokinetisk ledd kan ikke overføre aksielle krefter.
I et homokinetisk ledd er denne ligningen nær korrekt:  for alle vinkler , mellom inn- og utgående aksel. Homokinetisk ledd er dermed mer egnet til ledd i drivakslinger på forhjulsdrevene biler der vinkelforskjellene kan bli store i sving. I praksis er homokinetiske ledd i dag enerådende for drivakslinger både foran og også bak på bakhjulsdrevene biler med individuell bakfjæring.

Kilder

Theory of Machines 3 fra National University of Ireland
Inger Lise Rypdal

Karriere

Rypdal hadde et gjennombrudd i 1968 som popartist med Terje Mosnes' norske versjoner av sangene «Romeo og Julie» og «Fru Johnsen», og var den dominerende kvinnelige artisten i norsk populærmusikk i 1970-årene. Hun har senere vært mest aktiv som skuespiller. Rypdal vant Spellemannprisen i 1973.
Inger Lise Rypdal er søster av Maj Britt Andersen. Hun ble gift i 1969 med komponist og musiker Terje Rypdal (1947–). Ekteskapet ble oppløst i 1985. Sammen fikk de sønnene Daniel i 1970 og Marius i 1977.
Rypdal ble portrettert på frimerke 16. september 2011 da Posten utga en serie med fire frimerker med tema «Norsk populærmusikk III – Kvinnelige artister».
Celestún

Celestún er en landsby og en kommune i den meksikanske delstaten Yucatán. Den ligger ved Mexicogolfen nordvest på Yucatánhalvøya, rett nord for grensen til delstaten Campeche. Kommunen hadde 6 243 innbyggere i 2005. Landsbyen ble grunnlagt i 1718. Den har tradisjonelt vært en fiskerlandsby, men de siste åra har også turismen økt, takka være et variert fugleliv og lange sandstrender. Det produseres også salt i Celestún.
Rundt landsbyen ligger Celestún biosfærereservat, et våtmarksområde med et aeral på rundt 600 km² som er kjent som vinterdestinisjonen til et stort antall flamingoer og andre trekkfugler. Det er populært blant turister å ta båtturer på Ría Celestún, som går gjennom reservatet.
Ordet Celestún kommer fra yukatansk maya og betyr «Steinskremsel» (av celes «frykt, skremsel» og tun «stein»).
Studioteatret

Studioteatret var et teater i Oslo som ble åpnet i 1945, få måneder etter den andre verdenskrig var over. Virksomheten ble avviklet i 1951. Dette teateret ble opprettet og ledet av Claes Gill for å gi nye impulser og ideer til den norske skuespillerkunsten.
War Dogs

Handling

To våpenhandlere, Efraim Diveroli og David Packouz, sikrer en $300 millioner dollar-kontrakt for regjeringen for å sende våpen til amerikanske soldater i Afghanistan. Men de havner snart i trøbbel både i utlandet og hjemme.
Olga Sjøgren

Familie

Olga Pauline Hagen var datter av skredder Erik Hagen og hans svenskfødte hustru Kristine Andersdotter.
Hun ble 28. juni 1902 gift i Kristiansand med skuespiller Karl Johan Olaf Almquist (1879-1914). Hun giftet seg deretter med skuespiller Josef Sjøgren.

Liv og virke

Olga Pauline Hagen var elev ved Sekondteatret i 1899. Siden hadde hun engasjementer ved Eldorado, Tivoli teater og Kongshavn sommerteater, alle i hennes fødeby Kristiania. 
Hagen var senere tilknyttet Stavanger teater, Falkbergets teater og Det norske operetteselskap. Hun med virket også på turné med Bjørnviks teateater, der hun medvirket i flere enn 1400 oppsetninger av skuespillet Skjærgårdsflirt av Gideon Wahlberg. Hagen spilte også i den filmatiserte utgaven av Skjærgårdsflirt.
Ursogn

Ursogn (tysk: Urpfarrei) er et begrep som ble innført av historikere på begynnelsen av 1900-tallet, og som benyttes om den tidlige kristningen av landlige egner som befant seg omkring de kirkelige sentre i dagens Tyskland. Det benyttes om de eldste skiktene av sogn, hvorfra nettverket av menigheter begynte å bre seg. Ursognet (Kirchspiel) ble utvidet, ble gitt rett til å utføre begravelser, dets alter ble tildelt en skytshelgen, og det ble opphav til nye sogn, datterkirker og filialer. Ved siden av kirkegrunnleggelsens datering, gir disse sognene et hint om forskjellige kirkelige grunnleggere.
Revolusjon

En revolusjon (av latin revolutio, omveltning) er et begrep som brukes om en grunnleggende endringsprosess som foregår i løpet av et kort tidsrom. Uttrykket brukes særlig om politiske, sosiale eller økonomiske omveltninger. Ordet brukes i mange sammenhenger, men knyttes ofte til opprør som fører til regimeskifte og grunnleggende endringer i samfunnsstrukturen. Tilhengere av revolusjoner omtales gjerne som revolusjonære.
En revolusjon kan kun gjennomføres ved en stor folkelig forankring. En sier gjerne at hva som avgjør en revolusjon er hvilken vei soldatene retter geværløpene.  Dette i motsetning til et statskupp eller et væpnet opprør. En revolusjon behøver ikke å medføre en total utskifting av de eksisterende politiske institusjoner eller byråkrati, eksempelvis styrte det samme byråkrati i Russland først i tsarens navn, dernest i mensjevikenes navn og til slutt i bolsjevikene navn.
Ofte omtales dyptgående endringer i tenkesett som en revolusjon, men dette er ofte mer å kalle et paradigmeskifte.

Historie

Første gang begrepet ble anvendt, var den franske revolusjon i 1789, hvor det franske kongeriket ble erstattet av en republikk. Den neste egentlige revolusjon var den russiske i 1917, hvor tsardømmet ble erstattet av sovjetrepublikken. Den amerikanske uavhengighetskrig kalles også en revolusjon. I nyere tid kan den oransje revolusjon i Ukraina i 2004 kalles revolusjon. Det er likevel en stor forskjell på håndtering av tidligere maktpersoner i de forskjellige revolusjoner. Flere revolusjoner har resultert i storstilt henrettelse av sentrale personer, mens andre går under definisjon som fredelige revolusjoner. Eksempler på sistnevnte kan være fløyelsrevolusjonen i Tsjekkoslovakia i 1989, eller revolusjonen i Ukraina i 2004. Eksempler på storstilt henrettelse i forbindelse av revolusjoner kan nevnes: den iranske revolusjon og den franske revolusjon.
Che Guevara og Fidel Castro førte an i den cubanske revolusjon på 1950-tallet og siden ble Castro landets leder – hvilket han var inntil 19. februar 2008.
Aboño kraftverk

Aboño kraftverk er et kullkraftverk kombinert med gassdrift og oljefyring i Asturias i Spania. Det har en installert produksjonskapasitet på 922 MW, fordelt på 2 turbiner. Dette er et av landets mellomstore fossile kraftverk målt etter installert produksjonseffekt. Anlegget ble påbegynt omkring 1970 og stod ferdig i 1985. Brenselkilden er kull, gass og olje.
De totale CO2-utslippene i 2008 var ca. 6 598 840 tonn ved Aboño 1, kvoten var samme år 3 132 600 tonn.
8. februar

Navnedag

Åshild, Åsne
James Walter McFarlane

Oppvekst

McFarlane vokste opp i Sunderland og ble elev av Bede Grammar School. Dernest ble han student ved St. Catherine's College i Oxford. Studiene ble avbrutt av soldattjeneste under 2. verdenskrig, da han tok del i Intelligence Corps. McFarlane avla embetseksamen i moderne språk i 1947.
Han startet sin akademiske karriere i 1947 som foreleser ved Institutt for tyske og skandinaviske studier ved King's College, Durham University. Her ble han kjent med nordmannen Harald Næss og med svensken Åke Leander. De kom begge til å øve avgjørende betydning for den retning McFarlanes forskningsinteresser tok.
Prajñāpāramitāsūtraen i 700 vers

Prajñāpāramitā sūtra i 700 vers er en av de mindre Prajñāpāramitā-tekstene.
Teksten er bevart på sanskrit i form av et manuskript fra Nepal ved Cambridge University Library.

Tibetansk oversettelse

Teksten ble oversatt til tibetansk i det 8. århundre (’Phags shes rab kyi pha rol tu phyin pa bdun brgya pa zhes bya pa theg pa chen po’i mdo) basert på en sanskrit-original fra Nepal ned tittelen Ārya saptashastikā nāma prajñāpāramitā mahāyâna sūtra.
Linje 5 (São Paulos undergrunnsbane)

Linje 5 – São Paulos undergrunnsbane (portugisisk: Linha 5 do Metrô de São Paulo) eller Linje 5 Lila. er en undergrunnslinje ved São Paulos undergrunnsbane. Det ble offisielt innviet 20. oktober 2002 med 17 stasjoner og 19,9 kilometer lang. Siden åpningen sin, var den minste linjen på systemet (Fram til åpningen av den første strekningen av linje 4 Gul i 2010) og er for tiden utvider sin serie til stasjonen Chácara Klabin av linje 2 Grønn.
Wilhelmplatået

Wilhelmplatået er ei slette på den norske Bouvetøya i Sør-Atlanteren. Den befinner seg inni krateråpninga på den nordvestlige delen av øya, sør for den vestligste delen av Morgenstiernekysten. Sletta er om lag 3 km lang og 700 meter brei.
Reyðarfjörður

Reyðarfjörður er et tettsted beliggende på Øst-Island i regionen Austurland og i kommunen Fjarðabyggð. Byen ligger innerst i fjorden den er oppkalt etter, og het tidligere Búðareyri. Sjøflyskvadronen 330 (Norwegian) Squadron hadde sin C-flight stasjonert her under andre verdenskrig med Northrop N-3PB.
Sundt varemagasin

Sundts varemagasin ligger i Torgallmenningen 14 i sentrum i Bergen. Bygningen er tegnet av arkitekten Per Grieg, og stormagasinet åpnet 18. juli 1938. 50 år senere, i 1988, ble bygget fredet, som følge av at kulturminnet var truet av påbygging i høyden. Det som er bevart av det opprinnelige interiøret, inngår også i fredningen. Sundt varemagasin blir regnet som ett av hovedverkene innen funksjonalismen i Norge. I 1961 ble arkitekten tildelt Houens fonds diplom for bygget. Bygget eies i dag av DNB Næringseiendom AS.

Historie

14. januar 1845 åpnet C Sundt eller Christian Gerhard Ameln Sundt (1816–1901) en manufaktur- og kortevarehandel i 8. rode, nr 26, senere Strandgaten 66 i Bergen. Strandgaten var på denne tiden antakelig Norges største og livligste handelsgate.
I 1885 ble nabobygget kjøpt og begge bygningene revet ned for å gi plass til et nybygg. Det nye forretningslokalet sto ferdig 7. desember 1885. Bygningen hadde en stor og praktfull fasade rik på stukatur og ornamentikk med sterke profiler og en gesims øverst. Arkitekt var Johan Irgens Faye. Den 27. februar 1888 tok det fyr i sentralvarmeanlegget, og hele bygningen ble ødelagt.
Ved juletider i 1889 sto en ny bygning i murstein med store speilglassvinduer ferdig på tomten. Den var tegnet av den tyske arkitekten Wilhelm Hauers. Varemagasinet ble sammenlignet med Printemps og Bon Marché i Paris.
På 1930-tallet kom tanken om å flyttet handelsvirksomheten, og sommeren 1936 ble Torgallmenningen 14, 16 og 18 innkjøpt. Den nye eiendommen hadde et byggeareal på 1.200 kvm, og gav mulighet for en sammenhengende fasade på hundre meter mot tre gater. Hovedfasaden fikk en monumental virkning mot den brede åpne Torgallmenningen.

Bygningen

Arkitekt Per Grieg ble engasjert, og høsten 1936 forelå i store trekk planene for den nye bygningen. Den nye storbutikken skulle oppføres av jernbetong og glass i 6 etasjer, pluss en stor underetasje som skulle bygges ut under fortauet. Tyngdepunktet i fasaden ble hjørnet mot Starvhusgaten som ville stikke frem av byggelinjen, og være synlig på lang lei med sin 40 meters høye søyle som bekrones av en skulptur av handelsguden Merkur. Den 3,5 meter høye skulpturen ble utformet av billedhugger Sofus Madsen.
På Starvhushjørnet, Torgallmenningen og Ole Bulls plass skulle bygningen ha tre romslige inngangspartier med rotasjonsdører. Bygingen skulle ha rullende trapper som den første i Bergen, mens hurtiggående personheiser med fører og bekvemme trappeganger skulle sørge for kommunikasjonen. Byggekonstruksjonen og innredningen for øvrig skulle ha et maksimum av dagslys for å sikre en naturlig fargebedømmelse og skaffe publikum moderne oversiktlige ekspedisjonsforhold.
Fasadenes saklige arkitektur og kontinuerlige båndvinduer skulle gi uttrykk for byggets spesielle funksjon og egenart, og danne et gjennombrudd i bergensk forretningsarkitektur.

Likhetstrekk

Per Griegs varemagasin i Bergen viser klare likhetstrekk med nederlenderen Willem Marinus Dudoks varehus, «De Bijenkorf» i Rotterdam, som åpnet i 1930. Denne bygningen ble ødelagt under bombingen av Rotterdam, 14. mai 1940.
Tempranillo

Smak og struktur

Vin på Tempranillo har dyp farge med stor lagringskapasitet. Den oppnår imidlertid ikke noe vesentlig høye alkoholverdier.
De viner med lav syre oppnår ofte smak som jordbær, krydder og lær. Denne druen er ofte for svak i seg selv og blandes derfor gjerne med andre druer av mer parfymerte slag.

Dyrking

Dette er ofte hoveddruen i Rioja i Spania, og dyrkes ellers i de fleste vindistrikter i Spania.
I Portugal dyrkes den først og fremst i områdene Duero og Dão. Her har også druen vist svært gode resultater.
Videre har dyrkingen av tempranillo vært tilfredsstillende både i California og Australia. I Argentina har den også vært dyrket fram, men foreløpig med mindre hell.
Rydningsrøys

Ei rydningsrøys er ei steinrøys, et menneskeskapt element i jordbruks-landskap, eller kulturlandskap. Den dyrkbare marka er ryddet for stein, og steinen er samlet i ei røys, en haug. Rydningsrøyser er kulturminner som er vanskelige å tidfeste, men som en hovedregel er de små rydningsrøysene eldre enn midten av 1700-tallet.
Rydningsrøyser har vært et karakteristisk element i jordbrukslandskapet gjennom lang tid. De eldste rydningsrøysene i Norge er datert til yngre steinalder. Fra yngre steinalder og fram til midten av 1700-tallet var rydningsrøysene som regel 2-5 m i tverrmål og kastet sammen for hånd. Ofte lå det mange små rydningsrøyser spredt i åkeren. Enkelte steder er det bevart store arealer med rydningsrøyser, for eksempel i Øverbymarka i Gjøvik der et stort antall rydningsrøyser er fordelt på ca. 1000 dekar . I tilknytning til rydningsrøyser kan det ofte dannes en punktbrink. Det er ei kappe av jord som legger seg på oversiden av rydningsrøysa. En punktbrink er resultat av massetransport nedover en dyrket flate .
Fra midten av 1700-tallet ble det mer vanlig å slepe sammen steinen i færre og større røyser, som vanligvis ligger i utkanten av jordet, som regel nedenfor. Disse større røysene er kjørt sammen med hest og slede.
Rydningsrøysene fra midten av 1700-tallet og framover kan være store og godt synlige elementer i landskapet, mens de eldre kan være små og unnselige, og vanskelige å skille fra naturskapte formasjoner. Mange steder kan tidligere dyrket mark være gjengrodd, mens en overflate ryddet for stein og steinrøyser i yttergrensen forteller at her har det vært åker og eng en gang i fortiden.
Katedralskole

Katedralskoler var i middelalderen skoler i forbindelse med katedraler eller domkirker for teologisk presteutdanning. Flere av katedralskolene ble utviklet til middelalderuniversiteter.
Norges første katedralskoler ble grunnlagt kort etter at Norge ble eget erkebispedømme i 1152. I dag er de norske katedralskolene vanlige videregående skoler, men har fått beholde «katedralskole» i navnet av historiske grunner. Flere av disse skolene er blant de eldste skolene i landet.
I katedralskolenes omegn er det vanlig at skolen det gjelder kalles «Katta», men unntak av Bergen Katedralskole som ofte kalles «Katten» grunnet den lokale dialekten som ikke bruker a-endelser.
Suser avgårde

Deluxe-utgaven

Suser avgårde (deluxe edition) ble utgitt i 2005 i en remastret utgave av Suser avgårde. I tillegg er det med en CD med demoinnspillinger tatt opp i 1985 i Kjerringvik – den såkalte Kjerringvikdemoen – som ikke tidligere hadde vært gitt ut. Albumet ble gitt ut i forbindelse med bandets 20-årsjubileum og kom samtidig som Før var det morsomt med sne (deluxe edition).
Bajina Basta vannkraftverk

Bajina Basta vannkraftverk er et vannkraftverk i elva Drina, i det vestlige Serbia. Anlegget ble påbegynt i 1966 og senere utvidet med ferdigstillelse i 1982, med en installert effekt på 614 MW. Dette er et såkalt pumpekraftverk. Maksimal årsproduksjon er beskjedne 190 GWt elektrisk kraft.
Johann Nicolaus Hanff

Liv

Lite er kjent om Hanffs liv. Han vokste opp i Wechmar og var musikklærer i Hamburg og kirkemusiker ulike steder. Johann Mattheson studerte fra sjuårsalder og fire år framover komposisjon og klaver hos Hanff.
Fram til 1696 var Hanff organist ved hoffet til fyrstbiskopen av Lübeck i Eutin. Etter biskop August Friedrichs død og oppløsningen av hoffet i 1705 vendte Hanff formodentlig tilbake til Hamburg. Han fikk 26. august 1711 organistposten ved Schleswig domkirke, men døde bare få måneder senere.
Kjærgrav

Kjærgrav, eller Tjærgrav, er en grunnkrets i Færder kommune. Den utgjøres av boligene langs Tjærgravveien, som befinner seg sør på Nøtterøy, ikke så langt fra Strengsdal og Kjøpmannskjær. Kjærgrav er grunnkretsen med færrest innbyggere i kommunen, med sine 15 personer (2010).
Müggelberge

Müggelberge (tysk Berge (flertall); norsk: fjellene, heiene) er et skogkledt høydedrag i bydelen Treptow-Köpenick i Berlin. De dominerende toppene er Kleiner (lille) Müggelberg (88 moh) og Grosser (store) Müggelberg (114,7 moh), den siste er Berlins høyeste naturlige punkt. Området som dekker ca. sju kvadratkilometer, oppsto under pleistocen.
På Kleiner Müggelberg finnes utsiktstårnet hvorfra det er mulig å se 50 kvadratkilometer. Lengre øst, på Grosser Müggelberg, finnes en del av det ufullendte fjernsynstårnet og en sendemast. Nord for Müggelberge i retning Müggelsee ligger Teufelsee (Djevlesjøen).
Müggelberge er sammen med Müggelsee et populært utfartssted for Berlins befolkning.
Andrea Ypsilanti

Bakgrunn og utdannelse

Etter å ha avsluttet gymnasiet jobbet hun først en tid som sekretær og flyvertinne i Lufthansa.
Ypsilanti studerte så sosiologi, statsvitenskap og pedagogikk i Frankfurt am Main, og tok hovedfagseksamen.

Politisk karrière

Hun var leder for Jusos i Hessen fra 1991 til 1993, og jobbet deretter i det hessiske statskanselliet for ministerpresident Hans Eichel.
I 1999 ble hun innvalgt i landdagen, delstatens parlament, fra valgkretsen Frankfurt am Main (nord/øst). Hun ble nestleder for SPD-fraksjonen i landdagen i 2001. I mars valgte partiet henne til delstatsleder med 74 prosent av stemmene.
Hun gjorde sitt ministerpresidentkandidatur kjent i august 2006. Den 2. desember valgte så delstatspartiet henne til ministerpresidentkandidat.
Hemileucinae

Utseende

Stort sett middelsstore (vingespenn oftest 50 – 80 mm) spinnere. En gruppe, med Automeris og beslektede slekter, har ensfargede framvinger og store øyeflekker på bakvingene. Andre mangler øyeflekker og er mer eller mindre ensfargede. Slekten Hylesia er brune med forholdsvis små, ofte noe sigdformede vinger, og ligner på silkespinnere (Bombycidae). De hårete, kontrastrikt fargede artene i slekten Hemileuca kan minne om børstespinnere (Lymantriidae). 
Larvene er tett kledt med stive, korte hår som inneholde gift.

Levevis

Larvene lever gjerne selskapelig, i alle fall som unge. De kan legge ut på vandringer på en lang rekke, den ene bak den andre. Som andre påfuglspinnere har de voksne reduserte mundeler, og de tar ikke næring til seg. Noen flyr om natten, andre om dagen.

Neslehår

Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Hemileucinae er den sommerfugl-gruppen som forårsaker mest medisinske problemer i Mellom- og Sør-Amerika.

Utbredelse

Hemileucinae finnes nesten utelukkende i den vestlige delen av Amerika. Den store arten Automeris io der den eneste representanten for gruppen i det østlige Nord-Amerika. Det finnes noen arter i de østlige delene av Sør-Amerika, men hovedtyngden er i vest. Hemileucinae finnes fra Argentina i sør til det sørlige Canada i nord.